**Λιβαδειά 11 /2/2022**

ΑΠΟΣΠΑΣΜΑ

Από το πρακτικό της αριθμ.2022-3ης Μεικτής Συνεδρίασης

του Δημοτικού Συμβουλίου Λεβαδέων

Αριθμός απόφασης : **7**

Περίληψη

**Έκδοση ψηφίσματος συμπαράστασης σχετικά με τη μετακίνηση ιατρών νεφρολόγων του νοσοκομείου Λιβαδειάς .**

   Στη Λιβαδειά σήμερα την 8η Φεβρουαρίου 2022, ημέρα Τρίτη και ώρα 18:00 π.μ , συνήλθε σε **ΜΕΙΚΤΗ** συνεδρίαση το Δημοτικό Συμβούλιο του Δήμου Λεβαδέων **για την συνέχιση της από 7/2/2022 διακοπείσας μεικτής τακτικής συνεδρίασης , η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 , πραγματοποιήθηκε** σύμφωνα με τις διατάξεις της υπ΄αριθμ 643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) μέρος Α3 «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α4**.** και ύστερα από την από  **1818/3-2-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντως Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 παρ. 5 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 25 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |  |  |  |
| --- | --- | --- | --- | --- | --- | --- |
|  | Καλογρηάς Αθανάσιος | 1 | | | Τζουβάρας Νικόλαος | |
|  | Μητάς Αλέξανδρος | | 2 | Πούλος Ευάγγελος | |
|  | Τσεσμετζής Εμμανουήλ | | 3 | Φορτώσης  Αθανάσιος | |
|  | Δήμου Ιωάννης | | 4 | Καράλης Χρήστος | |
|  | Αποστόλου Ιωάννης | | 5 | Χέβα Αθανασία (Νάνσυ) | |
|  | Σάκκος Μάριος | | 6 | Μπαρμπέρης Νικόλαος | |
|  | Νταντούμη Ιωάννα | | 7 | Τουμαράς Βασίλειος | |
|  | Καράβα Χρυσοβαλάντου Βασιλική (Βάλια) | | 8 | Σπυρόπουλος Δημοσθένης | |
|  | Μερτζάνης Κων/νος | |  | Οι οποίοι δεν παραβρέθηκαν | |
|  | Γιαννακόπουλος Βρασίδας | |  | αν και κλήθηκαν νόμιμα | |
|  | Σαγιάννης Μιχαήλ | |  |  | |
|  | Πούλου Γιώτα | |  |  | |
|  | Τόλιας Δημήτριος | |  |  | |
|  | Γαλανός Κων/νος | |  |  | |
|  | Καπλάνης Κων/νος | |  |  | |
|  | Κοτσικώνας Επαμεινώνδας | |  |  | |
|  | Αρκουμάνης Πέτρος | |  |  | |
|  | Μπράλιος Νικόλαος | |  |  | |
|  | Γερονικολού Λαμπρινή | |  |  | |
|  | Τσιφής Δημήτριος | |  |  | |
|  | Αλεξίου Λουκάς | |  |  | |
|  | Καραμάνης Δημήτριος (Απών από 1-11ΘΗΔ) | |  |  | |
|  | Πλιακοστάμος Κων/νος (Απών από 1-11ΘΗΔ) | |  |  | |
|  | Κατής Χαράλαμπος (Απών από 1-11ΘΗΔ) | |  |  | |
|  | Παπαϊωάννου Λουκάς  **ανεξάρτητος** | |  |  | |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Η Πρόεδρος του Δημοτικού Συμβουλίου αφού ενημέρωσε το Σώμα για τα θέματα που συζητήθηκαν την πρώτη ημέρα της συνεδρίασης κήρυξε την έναρξη αυτής .

Πριν την έναρξη της συνεδρίασης του Δημοτικού Συμβουλίου ζήτησε το λόγο ο δημοτικός σύμβουλος της παράταξης «ΑΛΛΑΖΟΥΜΕ ΣΕΛΙΔΑ» *,* ιατρός Πλιακοστάμος Κων/νος , για να θέσει προς συζήτηση ως εκτός ημερήσιας διάταξης θέμα πρόταση ψηφίσματος **συμπαράστασης σχετικά με τη μετακίνηση ιατρών νεφρολόγων του νοσοκομείου Λιβαδειάς**

**Σ**ύμφωνα με τις διατάξεις του **άρθρου 74 παρ. 7 του Ν. 4555/2019 « Πρόγραμμα Κλεισθένης »** , το Δημοτικό Συμβούλιο πρέπει να αποφανθεί για το κατεπείγον του παραπάνω θέματος.

Με ομόφωνη απόφασή του το Δημοτικό Συμβούλιο δέχθηκε το κατεπείγον του θέματος και την συζήτησή του ως πρώτο θέμα της ημερήσιας διάταξης.

Ακολούθως το λόγο έλαβε ο δημοτικός σύμβουλος της παράταξης «ΑΛΛΑΖΟΥΜΕ ΣΕΛΙΔΑ» κ. Πλιακοστάμος, ιατρός του νοσοκομείου Λιβαδειάς ο οποίος κατήγγειλε την 5η Υγειονομική Περιφέρεια ότι προσπαθεί ακόμη και με εντέλλεσθε να εξυπηρετήσει τις ανάγκες του νοσοκομείου Άμφισσας , το οποίο είναι ένα υποβαθμισμένο νοσοκομείο και στο οποίο έχει γίνει κακή διαχείριση στο θέμα των γιατρών, όπως ο δανεισμός τους από το εν λόγω νοσοκομείο σε νοσοκομεία των Αθηνών.Το νεφρολογικό τμήμα του παραπάνω νοσοκομείου ,πέραν των άλλων δεν έχει την ανάλογη υποστήριξη από άλλες ειδικότητες που απαιτούνται όπως χειρουργούς ,παθολόγους και καρδιολόγους. Η λύση δήλωσε ότι δεν είναι λοιπόν η μετακίνηση γιατρών από το ένα νοσοκομείο στο άλλο αλλά η διαρκής στελέχωσή τους από ιατρούς και πρότεινε ως μοναδική λύση μέχρι αυτό να επιτευχθεί ,τη μετακίνηση των νεφροπαθών από την Φωκίδα στο νοσοκομείο της Λιβαδειάς ή της Λαμίας προκειμένου να τους παρέχεται η προβλεπόμενη ολοκληρωμένη φροντίδα.

Ακολούθως το λόγο έδωσε η Πρόεδρος στην ιατρό κα Κατσίφη που υπηρετεί στο Νεφρολογικό Τμήμα του νοσοκομείου της Λιβαδειάς, η οποία εξέθεσε την κατάσταση που επικρατεί αυτή τη στιγμή στο τμήμα, τονίζοντας ότι όλο αυτό το εγχείρημα που επιδιώκει να εφαρμόσει η 5η ΥΠΕ με τη λογική των συγκοινωνούντων δοχείων είναι επικίνδυνο , επισφαλές και αντιεπιστημονικό. Τέλος ζήτησε τη στήριξη του Δημοτικού Συμβουλίου έτσι ώστε να αποτραπεί η μετακίνηση των ιατρών.

Ακολούθως ο κ. Πλιακοστάμος διάβασε το κατατεθέν σχέδιο ψηφίσματος.

Έπειτα από εισήγηση του Επιστημονικού Συμβουλίου και της Διευθύντριας του Νεφρολογικού Τμήματος του Νοσοκομείου Λιβαδειάς,

Δηλώνουμε αντίθετοι σε οποιαδήποτε μετακίνηση Ιατρού Νεφρολόγου, επειδή αυτό καθιστά επισφαλή τη λειτουργία του εν λόγω Τμήματος, ενώ συγχρόνως διαταράσσει συνολικά τη λειτουργία του και αποδυναμώνει το Νοσοκομείο της πόλης μας.

Διεκδικούμε την κάλυψη των δύο οργανικών θέσεων που παραμένουν κενές από έτους για το Νεφρολογικό Τμήμα, με αποτέλεσμα οι τρεις υπηρετούντες ιατροί να οδηγούνται σε υπερεφημέρευση, καθώς και την πρόσληψη εξειδικευμένου νοσηλευτικού προσωπικού για τη Μονάδα Τεχνητού Νεφρού (ΜΤΝ).

Η ικανοποίηση των αιτημάτων αυτών αποτελεί ικανή και αναγκαία συνθήκη για την πλήρη ανάπτυξη των δυνατοτήτων της ΜΤΝ του Νοσοκομείου Λιβαδειάς, η οποία αποτελεί και τη **μοναδική δημόσια μονάδα** για το Νομό Βοιωτίας, ενώ συγχρόνως εξυπηρετεί ασθενείς και από τους όμορους Νομούς Φθιώτιδας και Φωκίδας.

Προκειμένου το Νοσοκομείο Λιβαδειάς να συνεχίσει να αποτελεί μία ασφαλή, επαρκώς στελεχωμένη υγειονομική δομή –όχι μόνο για τους νεφροπαθείς- αλλά και για κάθε συνάνθρωπο που αναζητά τις υπηρεσίες υγείας που του αξίζουν, δηλώνουμε την πλήρη αντίθεσή μας σε οποιαδήποτε μετακίνηση, οποιουδήποτε ιατρού, τώρα και στο μέλλον.

Η Πρόεδρος του Δημοτικού Συμβουλίου έδωσε το λόγο στην κα Πούλου η οποία είπε ότι είναι γνώστης του θέματος ,έχει ήδη επικοινωνήσει τόσο με τους γιατρούς όσο και με το Δ/τη του νοσοκομείου Λιβαδειάς και βεβαίως το θέμα το ανέδειξε πολλές φορές με την ιδιότητα της βουλευτού του νομού με πολλές ερωτήσεις που έχει υποβάλλει σχετικά με αυτό στη Βουλή των Ελλήνων. Τόνισε ότι παρότι βρισκόμαστε σε περίοδο πανδημίας και ήταν ευκαιρία να λυθούν κάποια προβλήματα, αυτά οξύνονται διότι επι της ουσίας η κυβέρνηση απαξιώνει την Α/θμια φροντίδα Υγείας. Επιπλέον πέραν των άλλων διαπιστώνεται ότι το νοσοκομείο Λιβαδειάς έχει έλλειψη προσωπικού αλλά και αναλώσιμων, όπως επίσης ότι αυτό έχει μετατραπεί σε νοσοκομείο μιας νόσου. Τέλος κάλεσε το Δήμαρχο να καλέσει το Δημοτικό Συμβούλιο σε σύντομο χρόνο όπου θα προσκληθεί και ο Πρόεδρος του νοσοκομείου Λιβαδειάς για να ενημερώσει το Σώμα για όλα τα προβλήματα και τα θέματα που έχουν ανακύψει.

Στη συνέχεια το λόγο έλαβε ο επικεφαλής της παράταξης «ΛΑΙΚΗ ΣΥΣΠΕΙΡΩΣΗ» δημοτικός σύμβουλος κ. Κοτσικώνας Επαμεινώνδας ,ο οποίος ανέφερε ότι όλες αυτές οι ελλείψεις και τα προβλήματα που έχουν παρουσιασθεί στα νοσοκομεία της χώρας είναι αποτέλεσμα της μνημονιακής πολιτικής των κυβερνήσεων των τελευταίων ετών, που εσκεμμένα δεν προκηρύσσουν διαγωνισμούς για την πρόσληψη του απαιτούμενου μονίμου προσωπικού . Είναι γεγονός ότι το νοσοκομείο μας έχει μετατραπεί σε νοσοκομείο μιας νόσου με τραγικά αποτελέσματα για ασθενείς άλλων κατηγοριών. Η μετακίνηση των ιατρών δεν μας βρίσκει σύμφωνους, διότι έτσι επέρχεται και η υποβάθμιση των δυο νοσοκομείων της Βοιωτίας . Συμμεριζόμαστε την αγωνία των γιατρών και είμαστε σύμφωνοι με την ειδική συνεδρίαση που ζήτησε η κα Πούλου.

Ακολούθως ο επικεφαλής της παράταξης «ΑΛΛΑΖΟΥΜΕ ΣΕΛΙΔΑ» δημοτικός σύμβουλος κ. Καραμάνης ,δήλωσε ότι συμφωνεί με τους προλαλήσαντες και επιπλέον προέσθεσε ότι έχει προσωπική εμπειρία του τι σημαίνει νεφρολογικό τμήμα νοσοκομείου εξαιτίας της ασθένειας οικείου προσώπου του. Είπε επίσης ότι είναι σύμφωνος με την ειδική συνεδρίαση με μοναδικό θέμα την κατάσταση στο νοσοκομείο Λιβαδειάς , τονίζοντας παράλληλα ότι συμμερίζεται τις ανησυχίες των γιατρών και θεωρεί ημίμετρο την μετακίνησή τους από νοσοκομείο σε νοσοκομείο.

Τέλος ο κ. Δήμαρχος λαμβάνοντας το λόγο ενημέρωσε το σώμα ότι έχει αποσταλεί ανακοίνωση από την ΕΝΙΒ την οποία και ανάγνωσε στο Σώμα . Είπε ότι ως γιατρός αλλά και ως δήμαρχος δε μπαίνει σε διαχωρισμό των ασθενών μεταξύ των πόλεων και τόνισε ότι είναι πρόβλημα της κυβέρνησης να λύσει το πρόβλημα που έχει παρουσιασθεί . Δήλωσε ότι έχει προβεί σε επαφές από τις οποίες πήρε κάποιες διαβεβαιώσεις – υποσχέσεις ότι πρόκειται για γραφειοκρατικές διαδικασίες σε ότι αφορά την πρόσληψη γιατρών. Τόνισε ότι υιοθετεί πλήρως το ψήφισμα που κατατέθηκε γιατί καταλαβαίνει την επικινδυνότητα και την επισφάλεια των γιατρών και ειδικά των νεφρολόγων και φυσικά αναγνωρίζει τα προβλήματα που προκύπτουν εξαιτίας της μετακίνησης των γιατρών Είπε ότι θα σταθεί στο πλευρό τους για να λειτουργεί η μονάδα έστω και με τρεις γιατρούς και θα κάνε ότι είναι δυνατόν για επιτευχθεί αυτό.

Στο σημείο αυτό ο κ. Κοτσικώνας κατέθεσε το παρακάτω σχέδιο ψηφίσματος

ΤοΔ.Σ. του Δήμου Λεβαδέων βρίσκεται στο πλευρό των εργαζόμενων υγειονομικών του Γ.Ν. Λιβαδειάς που για πάνω από δυο χρόνια δίνουν άνιση μάχη με την πανδημία. Οι τεράστιες ελλείψεις σε προσωπικό και ιατροτεχνολογικό εξοπλισμό που εμφανίζονται πιο αυξημένες σήμερα εν μέσω πανδημίας δε μπορούν να κρύψουν τις διαχρονικές ευθύνες όσων κυβέρνησαν και έφεραν τα Δημόσια Νοσοκομεία σε αυτή την κατάσταση, ούτε τις ευθύνες της σημερινής Κυβέρνησης για τη μη έγκαιρη, έστω και τώρα, λήψη μέτρων για την αποφασιστική ενίσχυση του Δημόσιου Συστήματος Υγείας εν μέσω της πανδημίας. Λαμβάνοντας υπόψη τα δίκαια αιτήματά τους καθώς και την κατάσταση που επικρατεί σε όλες τις δομές υγείας της περιοχής

**α π οφ α σ ί ζ ε ι**

- Την διεκδίκηση όλων των αναγκαίων μέτρων για την πλήρη λειτουργία του Γ.Ν. Λιβαδειάς και όλων των δομών Υγείας του Νομού Βοιωτίας για την παροχή υψηλής ποιότητας Υπηρεσιών Υγείας σε όλους.

- Την διεκδίκηση για άμεση κάλυψη όλων των κενών οργανικών θέσεων του Γ.Ν. Λιβαδειάς και όλων των δομών Υγείας της περιοχής.

- Την διεκδίκηση για μονιμοποίηση όλων των εργαζόμενων με ελαστικές εργασιακές σχέσεις στο Γ.Ν. Λιβαδειάς και σε όλες τις δομές Υγείας του Νομού.

- Την ειδικότερη διεκδίκηση από την Διοίκηση του Νοσοκομείου να αναστείλει την απόφαση μετακίνησης νεφρολόγων από το Γ. Ν. Λιβαδειάς στο Νοσοκομείο της Άμφισσας και άμεσα να προβεί σε προκήρυξη θέσεων νεφρολόγων..

- Την αντίθεσή μας στην κάλυψη των υφιστάμενων κενών του Γενικού Νοσοκομείου Λιβαδειάς με «μπαλώματα» από το ίδιο το προσωπικό του, που αποδυναμώνει τη λειτουργία του Νοσοκομείου και της πρωτοβάθμιας φροντίδας υγείας.

Τόσο ο Δήμαρχος όσο και οι κ.κ Πούλου ,Καραμάνης δήλωσαν ότι δεν διαφωνούν με το προτεινόμενο σχέδιο ψηφίσματος από τον κ. Κοτσικώνα , αλλά συμφώνησαν να προταθεί το ψήφισμα των γιατρών που αφορά το νεφρολογικό τμήμα και αμέσως μετά την συνεδρίαση του Σώματος με μοναδικό θέμα την κατάσταση του νοσοκομείου Λιβαδειάς , όπου θα προσκληθεί να παραστεί ο Δ/της του νοσοκομείου της πόλης μας να προβεί το Δημοτικό Συμβούλιο αν αυτό απαιτηθεί σε έκδοση ψηφίσματος που θα περιλαμβάνει όλα τα θέματα που αφορούν τη εύρυθμη λειτουργία του νοσοκομείου.

Τέλος ο κ. Κοτσικώνας συμφώνησε και απέσυρε το σχέδιο ψηφίσματος.

Κατόπιν η Πρόεδρος κάλεσε τα μέλη του Δημοτικού Συμβουλίου να αποφασίσουν σχετικά .

Το Δημοτικό Συμβούλιο αφού άκουσε τα ανωτέρω και έλαβε υπόψη του :

* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας»,
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* το ψήφισμα
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την έκδοση του κατωτέρω ψηφίσματος:

Έπειτα από εισήγηση του Επιστημονικού Συμβουλίου και της Διευθύντριας του Νεφρολογικού Τμήματος του Νοσοκομείου Λιβαδειάς,

Δηλώνουμε αντίθετοι σε οποιαδήποτε μετακίνηση Ιατρού Νεφρολόγου, επειδή αυτό καθιστά επισφαλή τη λειτουργία του εν λόγω Τμήματος, ενώ συγχρόνως διαταράσσει συνολικά τη λειτουργία του και αποδυναμώνει το Νοσοκομείο της πόλης μας.

Διεκδικούμε την κάλυψη των δύο οργανικών θέσεων που παραμένουν κενές από έτους για το Νεφρολογικό Τμήμα, με αποτέλεσμα οι τρεις υπηρετούντες ιατροί να οδηγούνται σε υπερεφημέρευση, καθώς και την πρόσληψη εξειδικευμένου νοσηλευτικού προσωπικού για τη Μονάδα Τεχνητού Νεφρού (ΜΤΝ).

Η ικανοποίηση των αιτημάτων αυτών αποτελεί ικανή και αναγκαία συνθήκη για την πλήρη ανάπτυξη των δυνατοτήτων της ΜΤΝ του Νοσοκομείου Λιβαδειάς, η οποία αποτελεί και τη **μοναδική δημόσια μονάδα** για το Νομό Βοιωτίας, ενώ συγχρόνως εξυπηρετεί ασθενείς και από τους όμορους Νομούς Φθιώτιδας και Φωκίδας.

Προκειμένου το Νοσοκομείο Λιβαδειάς να συνεχίσει να αποτελεί μία ασφαλή, επαρκώς στελεχωμένη υγειονομική δομή –όχι μόνο για τους νεφροπαθείς- αλλά και για κάθε συνάνθρωπο που αναζητά τις υπηρεσίες υγείας που του αξίζουν, δηλώνουμε την πλήρη αντίθεσή μας σε οποιαδήποτε μετακίνηση, οποιουδήποτε ιατρού, τώρα και στο μέλλον.

**Η απόφαση πήρε τον αριθμό 7**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

|  |  |  |  |
| --- | --- | --- | --- |
|  |  | **ΤΑ ΜΕΛΗ** | ΠΙΣΤΟ ΑΠΟΣΠΑΣΜΑ |
| 1 |  | Καλογρηάς Αθανάσιος | Λιβαδειά αυθημερόν |
| 2 |  | Τσεσμετζής Εμμανουήλ | Ο Δήμαρχος Λεβαδέων |
| 3 |  | Δήμου Ιωάννης |  |
| 4 |  | Αποστόλου Ιωάννης | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Σάκκος Μάριος |  |
| 6 |  | Νταντούμη Ιωάννα |  |
| 7 |  | Μητάς Αλέξανδρος |  |
| 8 |  | Μερτζάνης Κων/νος |  |
| 9 |  | Γιαννακόπουλος Βρασίδας |  |
| 10 |  | Σαγιάννης Μιχαήλ |  |
| 11 |  | Πούλου Γιώτα |  |
| 12 |  | Τόλιας Δημήτριος |  |
| 13 |  | Γαλανός Κων/νος |  |
| 14 |  | Καπλάνης Κων/νος |  |
| 15 |  | Κοτσικώνας Επαμεινώνδας |  |
| 16 |  | Αρκουμάνης Πέτρος |  |
| 17 |  | Μπράλιος Νικόλαος |  |
| 18 |  | Γερονικολού Λαμπρινή |  |
| 19 |  | Τσιφής Δημήτριος |  |
| 20 |  | Αλεξίου Λουκάς |  |
| 21 |  | Καραμάνης Δημήτριος |  |
| 22 |  | Πλιακοστάμος Κων/νος |  |
| 23 |  | Κατής Χαράλαμπος |  |
| 24 |  | Παπαϊωάννου Λουκάς |  |
|  |  |  |  |
|  |  |  |  |
|  |  |  |  |
|  |  |  |  |